b'\n_START_ARTICLE_\nBitka pri Hajroneji\n_START_SECTION_\nPredhodno dogajanje\n_START_PARAGRAPH_\nBitka pri Hajroneji je bila neposredna naslednica bitke pri Amfisi, v kateri so Makedonci premagali gr\xc5\xa1ko koalicijo; pre\xc5\xbeiveli Grki so se nato umaknili v Hajronejo.\n_START_SECTION_\nPotek bitke\n_START_PARAGRAPH_\nObe vojski sta se isto\xc4\x8dasno pognali druga proti drugi. Makedonsko levo krilo (Aleksander) je odbilo napad svete enote, medtem ko se je makedonsko (desno) krilo (Filip) za\xc4\x8delo navidezno urejeno umikati, medtem ko so jim Grki sledili v prepri\xc4\x8danju, da zmagujejo. To zasledovanje je trajalo toliko \xc4\x8dasa, da je gr\xc5\xa1ko desno krilo izgubilo stik s svojim centrom in da je med obema enotama nastala \xc5\xa1iroka vrzel. Takrat je Aleksander povlekel konjenico nazaj v zaledje makedonskega centra in vpadel v nastalo vrzel, nakar mu je takoj sledila tudi falanga. _NEWLINE_Isto\xc4\x8dasno so hipaspisti prenehali umik in napadli Grke, ki so se tako zna\xc5\xa1li med dvema sovra\xc5\xbenikoma. Zajela jih je panika in so pod hudim pritiskom hipaspistov in velikimi \xc5\xbertvami zapustili boji\xc5\xa1\xc4\x8de in prepustili Tebance usodi, ki so ostali. Trenutno makedonsko levo krilo (izvirno center) in konjenica sta tako skupno napadla preostale Tebance in jih popolnoma porazila; slavna sveta enota Teb se je obkoljena borila do zadnjega, tako da je celotna enota padla na boji\xc5\xa1\xc4\x8du._NEWLINE_Filip je takoj po zmagi ukazal, naj se bitka preneha in da se pusti pri miru be\xc5\xbee\xc4\x8de Grke._NEWLINE_Okoli 2.000 Grkov je bilo zajetih.\n_START_SECTION_\nPo bitki\n_START_PARAGRAPH_\nBitka je bila posledica izjemne Filipove taktike in dobrega Aleksandrovega posredovanja; ta bitka je \xc5\xa1e enkrat dokazala, da se bitke odlo\xc4\x8dijo na krilih in ne v centru._NEWLINE_Filipov glavni cilj te bitke je bila podreditev Aten in ne njihovo uni\xc4\x8denje, kar mu je uspelo. Grki, proti katerim se je boril, so se nato ve\xc4\x8dinoma pridru\xc5\xbeili njegovi vojski pri nadaljnjem osvajanju, posebej Male Azije, ko so se kot veterani posebej izkazali._NEWLINE_Po bitki je Filip ukazal obredno se\xc5\xbegati in tako po\xc4\x8dastiti vse padle, tudi Grke; bogovom je daroval zahvalne daritve. Zbrani pepel Atencev je Aleksander sam pospremil v Atene kot simbol njihovega juna\xc5\xa1tva in \xc5\xbertve; takrat je bilo prvi\xc4\x8d in zadnji\xc4\x8d, da je vstopil v mesto, ki ga je tako cenil.'